乎？破格之恩，良厚矣。恩厚则报，斯隆身为大臣，胡忍自处以薄？」或曰：「序中又引先朝《女诫》、《女训》，彼乃母后临子，儒臣纂编，兹相比拟得毋不伦？」曰：「尊称不极，恐取信不笃，但求内教宏宣，又何计较及此？」或曰：「古今贤贵妃多矣，胡图说独取汉明德一后？明德贤行多矣，胡图说首载由贵人进位中宫？」曰：「吕先生自辨精矣，明德无子，故以取之？若进中宫，偶然相类，彼诚何心哉？且彼时大内被灾，中宫减膳，以妃进后，事机将成，吕乘此时进亦值其会耳！」或曰：「五十宝镪、四匹彩币，十目所视，胡为而来？」曰